**APEL DE SELECȚIE**

**Măsura M1/2A - „Modernizarea exploatațiilor agricole, procesare și marketing local”**

**Număr de referință al sesiunii cererii de proiecte: M19.2(M1/2A) - 02/17- 08.01.2018**

**Data lansării apelului de selecție:** 06 NOIEMBRIE 2017

**Data limită de depunere a proiectelor**: 08 IANUARIE 2018

**Locul și intervalul orar în care se pot depune proiectele**:

Proiectele se vor depune la sediul GAL ATBN din orașul Rupea, str. Republicii nr. 124, în incinta Casei de Cultură (parter), de luni până vineri, în intervalul orar 8.30 – 12.30.

**Fondul nerambursabil** total disponibil: 272.825 euro

Sprijinul nerambursabil va fi de maxim 75.000 de euro/proiecte individuale și 150.000 de euro pentru proiecte depuse de forme asociative (minim 5 membri).

**Valoarea minimă eligibilă** a unui proiect este de 5.000 de euro.

**Modelul cererii de finanțare**:

Pentru această măsura, se va utiliza cererea de finanțare aferentă Măsurii M1/2A, prezentată în Anexa 1 (cererea de finanțare se va utiliza în funcție de tipul de proiect – procesare/modernizare exploatații) la Ghidul solicitantului, disponibilă pe site-ul [www.galatbn.ro](http://www.galatbn.ro), la secțiunea Apeluri/Măsura M1/2A.

**Documentele justificative** pe care trebuie să le depună solicitantul odată cu depunerea cererii de finanțare:

**DOCUMENTE PENTRU COMPONENTA DE MODERNIZARE A EXPLOATAȚIILOR**

1. **a) STUDIUL DE FEZABILITATE** însotit de Proiectul de plantare avizat de Stațiunea Viticola (dacă este cazul) (pentru achiziţiile simple se vor completa doar punctele care vizează acest tip de investiţie)

Studiul de fezabilitate va fi întocmit conform prevederilor legislației în vigoare, respectiv HG 907/2016.

**Atenție!** Art 15 aferent HG 907/2016,”Prezenta hotărâre **nu se aplică** obiectivelor/ proiectelor de investiţii:

a) ale căror lucrări sunt în curs de execuție la data intrării în vigoare a prezentei hotărâri;

b) pentru ale căror proiecte tehnice/studii de fezabilitate/documentații de avizare a lucrărilor de intervenție au fost inițiate procedurile de achiziție publică până la data intrării în vigoare a prezentei hotărâri, prin transmiterea spre publicare a anunțului de participare/emiterea invitației de participare, respectiv ale căror proiecte tehnice/studii de fezabilitate/documentații de avizare a lucrărilor de intervenții au fost recepționate de investitor/beneficiar ori au fost depuse spre aprobare/avizare.

c) ale căror proiecte tehnice/studii de fezabilitate/documentații de avizare a lucrărilor de intervenții necesită actualizare, în conformitate cu actele normative în vigoare, dacă au fost elaborate și recepționate de investitor/beneficiar până la data intrării în vigoare a prezentei hotărâri, ori sunt depuse spre reaprobare/reavizare.

Important!

* numai în cazul în care este mentionat codul CAEN și datele de identificare ale firmei de consultanta în Studiul de fezabilitate cheltuielile privind consultanţa sunt eligibile .
* devizul general și devizele pe obiect trebuie să fie semnate de persoana care le-a întocmit şi ştampilate de elaboratorul documentaţiei
* se va ataşa „foaia de capăt”, care conţine semnăturile colectivului format din specialişti condus de un şef de proiect care a participat la elaborarea documentatiei și ştampila elaboratorului - se va detalia capitolul 3 – Cheltuieli pentru proiectare şi engineering și capitolul 5 – Organizare de santier prin devize care să justifice în detaliu sumele respective, cât şi pentru a putea fi urmarite în etapa de achiziţii şi autorizare plăţi.
* părţile desenate din cadrul secţiunii B (planuri de amplasare în zona, planul general, relevee, secţiuni etc.), să fie semnate, ştampilate de către elaborator în cartusul indicator.
* în cazul în care solicitantul realizează în regie proprie constructiile în care va amplasa utilajele achiziţionate prin investiţia FEADR, cheltuielile cu realizarea construcţiei vor fi trecute în coloana „neeligibile”, va prezenta obligatoriu Studiul de fezabilitate şi Certificatul de Urbanism pentru acestea.
* în cazul în care investiţia prevede utilaje cu montaj, solicitantul este obligat să evidenţieze montajul la capitolul 4.2 Montaj utilaj tehnologic din Bugetul indicativ al Proiectului, chiar daca montajul este inclus în oferta/ factura utilajului, cu valoare distinctă pentru a fi considerat cheltuială eligibilă. Dacă montajul se realizează în regie proprie, acesta se va evidenţia obligatoriu ca valoare în coloana „cheltuieli neeligibile”).
* pentru servicii se vor prezenta devize defalcate cu estimarea costurilor (nr. experti, ore/ expert, costuri/ ora).
* în cazul achiziției de utilaje se va menționa o marjă a caracteristicilor tehnice a acestora, cu respectarea limitei maxime prevăzute în Tabelul privind corelarea puterii maşinilor agricole cu suprafaţa fermelor, chiar și în cazul în care rezonabilitatea se demonstrează cu extras din BD cu prețuri de Referință aplicabilă PNDR 2014-2020, valabil la momentul elaborării SF.
* În cazul în care investiţia cuprinde cheltuieli cu construcţii noi sau modernizari, se va prezenta calcul pentru investiţia specifică în care suma tuturor cheltuielilor cu construcţii şi instalaţii se raportează la mp de construcţie.

**b) Expertiza tehnică de specialitate asupra construcţiei existente.**

**c) Raportul privind stadiul fizic al lucrărilor.**

ATENȚIE! În cazul proiectelor care prevăd modernizarea/ finalizarea construcţiilor existente/ achiziţii de utilaje cu montaj care schimbă regimul de exploatare a construcţiei existente, se ataşează la Studiul de fezabilitate, obligatoriu Expertiza tehnică de specialitate asupra construcţiei existente și Raportul privind stadiul fizic al lucrărilor.

**2.** **SITUAŢIILE FINANCIARE** (bilanţ – formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară. În cazul în care solicitantul este înfiinţat cu cel puţin trei ani financiari înainte de anul depunerii Cererii de finanțare se vor depune ultimele trei situaţii financiare.

Pot apărea următoarele situații:

a) În cazul unui solicitant înfiinţat în anul depunerii proiectului care nu a întocmit Bilanţul aferent anului anterior depunerii proiectului, înregistrat la Administraţia Financiară solicitantul nu va depune nici un document în acest sens.

b) În cazul solicitanţilor care nu au desfăşurat activitate anterioară depunerii proiectului, dar au depus la Administraţia Financiară Bilanţul anului anterior depunerii proiectului, solicitantul va depune la Dosarul cererii de finanțare Bilanţul – formularul 10, anului anterior depunerii proiectului însoţit de contul de profit și pierdere - formularul 20, inclusiv formularele 30 şi 40, înregistrat la Administraţia Financiară prin care dovedeşte că nu a inregistrat venituri din exploatare

c) În cazul solicitanţilor care nu au desfăşurat activitate anterioară depunerii proiectului şi au depus la Administraţia Financiară Declaraţia de inactivitate (conform legii) în anul anterior depunerii proiectului, atunci la Dosarul cererii de finanțare solicitantul va depune DECLARAŢIA DE INACTIVITATE înregistrată la Administraţia Financiară.

Pentru persoane fizice autorizate, intreprinderi familiale și intreprinderi individuale: DECLARAȚIE SPECIALĂ PRIVIND VENITURILE REALIZATE ÎN ANUL PRECEDENT DEPUNERII PROIECTULUI înregistrată la Administrația Financiară (formularul 200 însoțit de Anexele la Formular) în care rezultatul brut obţinut anual să fie pozitiv (inclusiv 0) și/sau Declarația privind veniturile din activități agricole impuse pe norme de venit (formularul 221). În cazul solicitanților care se încadrează în prevederile art. 105 din Legea 227/2015,(cod fisca), respectiv, nu au obligația depunerii formularului 221, Norma de venit, nu se va depune nici un document în acest sens.

Pentru solicitantii a căror activitate a fost afectată de calamități naturale (inundații, seceta excesivă etc) se vor prezenta şi:

• Situaţiile financiare (bilanţ – formularul 10, cont de profit și pierderi – formularul 20, formularele 30 și 40) din unul din ultimii trei ani precedenți anului depunerii proiectului, în care producția nu a fost calamitată iar rezultatul operațional (rezultatul de exploatare din bilanț) să fie pozitiv (inclusiv 0), înregistrate la Administratia Financiara .

În cazul persoanelor fizice autorizate, întreprinderilor individuale și întreprinderilor familiale se va prezenta:

• Declarație specială privind veniturile realizate înregistrata la Administratia Financiară (formularul 200 însoțit de Anexele la Formular) în care rezultatul brut obţinut anual să nu fie negativ si/ sau Declarația privind veniturile din activități agricole impuse pe norme de venit (formularul 221). Formularul 221 se va depune de către solicitanții care au optat conform prevederilor legale, la impozitarea pe bază de norma de venit.

Pentru anii calamitaţi solicitantul va prezenta un document (ex.: Proces verbal de constatare și evaluare a pagubelor) emis de organismele abilitate (ex.: Comitetul local pentru situaţii de urgenţă) prin care se certifică:

- data producerii pagubelor;

- cauzele calamităţii;

- obiectul pierderilor datorate calamităţilor (suprafaţa agricolă cultivată, animale);

- gradul de afectare pentru suprafeţe agricole cultivate, animale pierite.

**3. a 1) DOCUMENTE SOLICITATE PENTRU TERENUL AGRICOL AFERENT PLANTAȚIILOR DE VIȚĂ DE** **VIE PENTRU STRUGURI DE MASĂ EXISTENTE/PLANTAȚIILOR NOU ÎNFIINȚATE ȘI A ALTOR PLANTAȚII:**

• COPIE DUPĂ DOCUMENTUL AUTENTIFICAT LA NOTAR CARE ATESTĂ DREPTUL DE PROPRIETATE asupra terenului şi/ sau tabel centralizator emis de Primărie semnat de persoanele autorizate conform legii, conţinând sumarul contractelor de arendare cu suprafeţele luate în arendă pe categorii de folosinţă, perioada de arendare care trebuie să fie de cel puţin 10 ani începând cu anul depunerii Cererii de finanțare şi/ sau contractul de concesiune care să certifice dreptul de folosinţă al terenului cel puţin 10 ani începând cu anul depunerii Cererii de finanțare.

Contractul de concesiune va fi însoţit de adresa emisă de concedent şi trebuie să conţină:

- situaţia privind respectarea clauzelor contractuale și dacă este în graficul de realizare a investiţiilor prevăzute în contract şi alte clauze;

- suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces)

• Pentru cooperative agricole, societăţi cooperative agricole, grupuri de producatori, se vor prezenta documentele prevăzute mai sus pentru toţi membrii fermieri ai acestor solicitanţi

a2) În cazul Societăţilor agricole se ataşează tabelul centralizator emis de catre Societatea agricolă care va cuprinde suprafeţele aduse în folosinţa societăţii, numele membrilor fermieri care le deţin în proprietate şi perioada pe care terenul a fost adus in folosinta societătii, care trebuie sa fie de minim 10 ani.

Pentru celelalte tipuri de culturi nu este necesară prezentarea documentelor pentru terenul agricol, verificarea făcându-se de către experţii evaluatori, exclusiv în sistemul IACS.

**b) DOCUMENTE SOLICITATE PENTRU IMOBILUL (CLĂDIRILE ŞI/ SAU TERENURILE)** pe care sunt/ vor fi realizate investiţiile;

**b1) ACTUL DE PROPRIETATE ASUPRA CLĂDIRII sau CONTRACT DE CONCESIUNE sau ALT DOCUMENT ÎNCHEIAT LA NOTAR** care să certifice dreptul de folosinţă asupra clădirii pe o perioadă de cel puțin 10 ani începând cu anul depunerii Cererii de finanțare, care să confere titularului dreptul de execuție a lucrărilor de construcții, în conformitate cu prevederile Legii nr.50/1991, republicată, cu modificările și completările ulterioare, având în vedere tipul de investiţie propusă prin proiect;

**b2) DOCUMENTUL CARE ATESTĂ DREPTUL DE PROPRIETATE ASUPRA TERENULUI, CONTRACT DE CONCESIUNE SAU ALT DOCUMENT ÎNCHEIAT LA NOTAR** care să certifice dreptul de folosinţă al terenului pe o perioadă de cel puțin 10 ani începând cu anul depunerii Cererii de finanțare, care să confere titularului dreptul de execuție a lucrărilor de construcții, în conformitate cu prevederile Legii nr.50/1991, republicată, cu modificările și completările ulterioare, având în vedere tipul de investiție propusă prin proiect.

Contractul de concesiune va fi însoţit de adresa emisă de concedent şi trebuie să conţină:

- situaţia privind respectarea clauzelor contractuale și dacă este în graficul de realizare a investiţiilor prevăzute în contract şi alte clauze;

- suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces) pentru terenul pe care este amplasată clădirea.

**Atenţie!** Pentru construcțiile și/sau terenul ce fac/face obiectul Cererii de finanțare, solicitantul trebuie să prezinte documente care să certifice dreptul acestuia de a obține, potrivit legii, autorizația de construire/desființare:

- drept real principal (drept de proprietate, drept de administrare, uz, uzufruct, superficie, servitute) dobândit prin: act autentic notarial, certificat de moștenitor, act administrativ de restituire, hotarare judecătorească, lege. În cazul dreptului de superficie se acceptă act de superficie încheiat în formă autentică de un notar public.

- drept de creanță definit conform Legii nr. 50/ 1991 privind autorizarea executării lucrărilor de construcții, republicată, cu modificările și completările ulterioare, pentru clădirea/terenul pe care urmează a se realiza investiția.

Pentru construcțiile cu caracter provizoriu, definite conform Legii nr. 50/1991, cu modificările și completările ulterioare, solicitantul poate prezenta şi un contract de comodat/ locaţiune (închiriere) asupra terenului şi acordul expres al proprietarului de drept.

**b3) EXTRAS DE CARTE FUNCIARĂ SAU DOCUMENT CARE SĂ CERTIFICE CĂ NU AU FOST FINALIZATE LUCRĂRILE DE CADASTRU**, pentru proiectele care vizează investiţii de lucrări privind construcţiile noi sau modernizări ale acestora

Atenţie! În situatia în care imobilul pe care se execută investiţia nu este liber de sarcini (gajat pentru un credit), se va depune acordul creditorului privind executia investitiei şi graficul de rambursare a creditului.

**c) DOCUMENT PENTRU EFECTIVUL DE ANIMALE DEŢINUT ÎN PROPRIETATE:**

1). EXTRAS DIN REGISTRUL EXPLOATATIEI emis de ANSVSA/DSVSA cu cel mult 30 de zile înainte de data depunerii CF, din care să rezulte efectivul de animale deţinut, însoţit de formular de mişcare ANSVSA/DSVSA (Anexa 4 din Normele sanitare veterinare ale Ordinului ANSVSA nr. 40/2010); Formularul de miscare se depune dacă există diferențe dintre mențiunile din SF, cererea de finanțare și extrasul din Registrul Exploatatiilor de la ANSVSA.

Pentru exploataţiile agricole care deţin păsari si albine - ADEVERINŢĂ ELIBERATĂ DE MEDICUL VETERINAR DE CIRCUMSCRIPŢIE, emisă cu cel mult 30 de zile înainte de data depunerii CF, din care rezulta numarul păsarilor şi al familiilor de albine şi data inscrierii solicitantului in Registrul Exploatatiei.

Pentru cooperative agricole, societăţi cooperative agricole, grupuri de producatori, se vor prezenta documentele prevăzute la punctul c) pentru toţi membrii fermieri ai acestor solicitanţi.

2) PAŞAPORTUL emis de ANZ pentru ecvideele cu rasă şi origine.

1. **CERTIFICAT DE URBANISM** pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele mentionate ca necesare fazei urmatoare de autorizare.

**9.1** **AUTORIZAŢIE SANITARĂ/ NOTIFICARE** de constatare a conformităţii cu legislaţia sanitară emise cu cel mult un an înaintea depunerii Cererii de finanțare, pentru unitățile care se modernizează şi se autorizează/avizează conform legislației în vigoare.

**10. a) HOTĂRÂRE JUDECĂTOREASCĂ** definitivă pronunţată pe baza actului de constituire și a statutului propriu în cazul Societăţilor agricole, însoțită de Statutul Societății agricole;

**b) STATUT** pentru Societatea cooperativă agricolă (înfiinţată în baza Legii nr. 1/ 2005), Cooperativa agricolă (înfiinţată în baza Legii nr. 566/ 2004) cu modificările și completările ulterioare și Composesoratele, obștile și alte forme asociative de proprietate asupra terenurilor (menţionate în Legea nr. 1/2000 pentru reconstituirea dreptului de proprietate asupra terenurilor agricole şi celor forestiere, cu modificările și completările ulterioare), din care să reiasă ca acestea se încadreaza în categoria: societate cooperativa agricolă, cooperativă agricola sau fermier în conformitate cu art 7, alin (21 ) din OUG 3/2015, cu completările și modificările ulterioare;

**c) DOCUMENT DE ÎNFIINŢARE A INSTITUTELOR DE CERCETARE**, a Centrelor, staţiunilor şi unităţilor de cercetare – dezvoltare şi didactice din domeniul agricol;

**d)ACTUL DE ÎNFIINȚARE ȘI STATUTUL ASOCIAȚIEI;** Încheiere privind înscrierea în registrul asociaţiilor şi fundaţiilor, rămasă definitivă / Certificat de înregistrare în registrul asociaţiilor şi fundaţiilor**.**

**11. ÎN CAZUL INVESTIŢIILOR PRIVIND IRIGAŢIILE:**

11.1 AVIZ DE GOSPODARIREA APELOR/ NOTIFICAREA DE ÎNCEPERE A EXECUŢIEI, în cazul investiţiilor noi sau AUTORIZAȚIE DE GOSPODĂRIRE / NOTIFICARE DE PUNERE ÎN FUNCȚIUNE, în cazul funcţionării sistemului de irigaţii.

11.2 AVIZ EMIS DE ANIF (dacă este cazul)

11.3 DOCUMENT EMIS DE OUAI privind acordul de branşare (dacă este cazul)

11.4 Document privind acordul de branșare emis de entitatea care administrează sursa de apă (dacă este cazul)

12.1 AUTORIZAŢIA de PRODUCERE A SEMINŢELOR ŞI MATERIALULUI SĂDITOR/ AUTORIZAŢIA DE PRODUCERE ȘI PRELUCRARE A SEMINŢELOR ŞI MATERIALULUI SĂDITOR/ AUTORIZAŢIA de PRODUCERE, PRELUCRARE ŞI COMERCIALIZAREA SEMINŢELOR ŞI MATERIALULUI SĂDITOR

12.2 Documente solicitate producatorilor agricoli: factura fiscala de achizitii a semintelor, şi documentul oficial de certificare a lotului de samanta/ buletinul de analiza oficiala cu menţiunea „sămânţă admisă pentru însămânţare” sau „necesar propriu”/ documentul de calitate si conformitate al furnizorului/ orice alt document echivalent documentelor menţionate (ex:eticheta oficială).

**13. CERTIFICATUL DE ORIGINE PENTRU ANIMALE DE RASĂ INDIGENĂ** eliberat de Asociații ale crescătorilor sau Organizațiile de ameliorare, autorizate de ANZ

**14.1 DOCUMENT EMIS DE CĂTRE ORGANIZATIA INTERPROFESIONALĂ PENTRU PRODUSELE AGROALIMENTARE (OIPA),** din care să reiasă că solicitantul si, daca este cazul, tertele persoane cu care acesta incheie precontracte, are/au calitatea de membru al acesteia, însoţit de documentul de înfiinţare al OIPA (act constitutiv și statut), document avizat de consiliul director. Se va lua în considerare atât documentul avizat de către Preşedintele Consiliului Director cât și de o altă persoană împuternicită de Consiliul Director conform prevederilor statutului.

În acest caz, pe lângă documentul emis de OIPA din care sa reiasă ca solicitantul este membru al acesteia, solicitantul trebuie sa prezinte şi Hotărârea Consiliului Director de împuternicire a Preşedintelui Consiliului Director sau a unei alte persoane din cadrul Consiliului Director, conform prevederilor statutului, în vederea semnării acestor documente.

**14.2 PRECONTRACTELE CU MEMBRII OIPA în vederea procesării/comercializării producției proprii.**

**15. PRECONTRACTELE CU PERSOANE JURIDICE** prin care se realizează comercializarea produselor proprii.

**16.1 FIŞA DE ÎNREGISTRARE CA PRODUCĂTOR ȘI/SAU PROCESATOR ÎN AGRICULTURĂ ECOLOGICĂ, ELIBERATA DE DAJ, ÎNSOȚITĂ DE CONTRACTUL ÎNCHEIAT CU UN ORGANISM DE INSPECȚIE ȘI CERTIFICARE** (în cazul investițiilor noi sau în cazul modernizării exploatațiilor care obțin după implementarea proiectului, un produs ecologic)

**16.2 Certificat de conformitate a produselor agroalimentare ecologice** emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările și modificările ulterioare pentru aprobarea regulilor privind organizarea sistemului de inspecție și certificare în agricultura ecologică (pentru modernizări în vederea obținerii unui produs existent).

**17. Studiu OSPA județean** privind nota de bonitare a terenurilor agricole în cazul exploatațiilor agricole din sectorul vegetal, însoțit de aviz ICPA pentru încadrarea proiectului în potenţialul agricol

**18. Acord de principiu** privind includerea generatoarelor terestre antigrindina în Sistemul National de Antigrindina si de Crestere a Precipitatiilor (la depunere), emis de Autoritatea pentru Administrarea Sistemului National de Antigrindina si Crestere a Precipitatiilor.

**19.1** **Document emis de Cooperativa**/Grupul de producatori din care sa reiasa ca solicitantul si, dacă este cazul, tertele persoane cu care acesta incheie precontracte, are/au calitatea de membru a/al acesteia/acestuia, insotit – statutul Cooperativei.

**19.2 Precontractele** cu un membru/membrii al/ai Cooperativei/ Grupului de producători sau direct cu Cooperativa/Grupul de producători din care face parte în vederea procesării/ comercializării producției proprii

**20. Codul RO de la APIA**

**21.Copia actului de identitate pentru reprezentantul legal de proiect (asociat unic/asociat majoritar/administrator/ PFA, titular II, membru IF).**

**22. Alte documente**

Declarația de raportare plăți către GAL

Atestat de produs tradițional

Atestat produs alimentar obținut conform unei rețete consacrate românești

**DOCUMENTE PENTRU COMPONENTA DE PROCESARE**

**1. a) STUDIUL DE FEZABILITATE** (pentru proictele cu construcții - montaj)

Studiul de fezabilitate va fi întocmit conform prevederilor legislației în vigoare, respectiv HG 907/2016.

**Atenție!** Art 15 din HG 907/2016, cu modificările și completările ulterioare, ”Prezenta hotărâre nu se aplică obiectivelor/ proiectelor de investiţii:

a) ale căror lucrări sunt în curs de execuție la data intrării în vigoare a prezentei hotărâri;

b) pentru ale căror proiecte tehnice/studii de fezabilitate/documentații de avizare a lucrărilor de intervenție au fost inițiate procedurile de achiziție publică până la data intrării în vigoare a prezentei hotărâri, prin transmiterea spre publicare a anunțului de participare/emiterea invitației de participare, respectiv ale căror proiecte tehnice/studii de fezabilitate/documentații de avizare a lucrărilor de intervenții au fost recepționate de investitor/beneficiar ori au fost depuse spre aprobare/avizare;

c) pentru care a fost aprobată finanțarea;

d) ale căror proiecte tehnice/studii de fezabilitate/documentații de avizare a lucrărilor de intervenții necesită actualizare, în conformitate cu actele normative în vigoare, dacă au fost elaborate și recepționate de investitor/beneficiar până la data intrării în vigoare a prezentei hotărâri, ori sunt depuse spre reaprobare/reavizare.

Important!

- numai în cazul în care este mentionat codul CAEN și datele de identificare ale firmei de consultanta în Studiul de Fezabilitate cheltuielile privind consultanţa sunt eligibile.

- devizul general și devizele pe obiect trebuie să fie semnate de persoana care le-a întocmit şi ştampilate de elaboratorul documentaţiei.

- se va ataşa „foaia de capăt”, care conţine semnăturile colectivului format din specialişti condus de un şef de proiect care a participat la elaborarea documentatiei și ştampila elaboratorului.

- se va detalia capitolul 3 – Cheltuieli pentru proiectare şi engineering și capitolul 5 – Organizare de șantier prin devize care să justifice în detaliu sumele respective, cât şi pentru a putea fi urmarite în etapa de achiziţii şi autorizare plăţi.

- părţile desenate din cadrul secţiunii B (planuri de amplasare în zona, planul general, relevee, secţiuni etc.), să fie semnate, ştampilate de către elaborator în cartusul indicator.

- în cazul în care solicitantul realizează în regie proprie constructiile în care va amplasa utilajele achiziţionate prin investiţia finanțată din FEADR, cheltuielile cu realizarea construcţiei vor fi trecute în coloana „neeligibile”, va prezenta obligatoriu Studiul de Fezabilitate şi Certificatul de Urbanism pentru acestea.

- în cazul în care investiţia prevede achiziționarea de utilaje cu montaj, solicitantul este obligat să evidenţieze montajul la capitolul 4.2 Montaj utilaj tehnologic din Bugetul indicativ al Proiectului, chiar daca montajul este inclus în oferta/ factura utilajului, cu valoare distinctă pentru a fi considerat cheltuială eligibilă. Dacă montajul se realizează în regie proprie, acesta se va evidenţia obligatoriu ca valoare în coloana „cheltuieli neeligibile”).

- Pentru servicii se vor prezenta devize defalcate cu estimarea costurilor (nr. experti, ore/ expert, costuri/ ora). În cazul în care investiţia cuprinde cheltuieli cu construcţii noi sau modernizari, se va prezenta calcul pentru investiţia specifică în care suma tuturor cheltuielilor cu construcţii şi instalaţii se raportează la mp de construcţie.

**1. b) Expertiza tehnică de specialitate asupra construcţiei existente**

**1. c) Raportul privind stadiul fizic al lucrărilor.**

Atenție! În cazul proiectelor care prevăd modernizarea/ finalizarea construcţiilor existente/ achiziţii de utilaje cu montaj care schimbă regimul de exploatare a construcţiei existente, se ataşează la Studiul de fezabilitate, obligatoriu Expertiza tehnică de specialitate asupra construcţiei existente și Raportul privind stadiul fizic al lucrărilor

**2. SITUAŢIILE FINANCIARE** (bilanţ – formularul 10, contul de profit şi pierderi - formularul 20, formularele 30 și 40), precedente anului depunerii proiectului înregistrate la Administraţia Financiară.

În cazul în care solicitantul este înfiinţat cu cel puţin trei ani financiari înainte de anul depunerii cererii de finanţare se vor depune ultimile trei situaţii financiare.

Atenție! Rezultatul de exploatare al anului precedent depunerii Cererii de Finanţare trebuie să fie pozitiv (inclusiv 0).

În cazul în care anul precedent depunerii Cererii de Finanţare este anul înfiinţării, nu se analizează rezultatul operaţional care poate fi negativ.

Pot aparea următoarele situatii:

a) În cazul unui solicitant înfiinţat în anul depunerii proiectului care nu a întocmit Bilanţul aferent anului anterior depunerii proiectului, înregistrat la Administraţia Financiară, solicitantul nu va depune nici un document în acest sens.

b) În cazul solicitanţilor care nu au desfăşurat activitate anterioară depunerii proiectului, dar au depus la Administraţia Financiară Bilanţul anului anterior depunerii proiectului, solicitantul va depune la dosarul cererii de finanţare Bilanţul – formularul 10, anului anterior depunerii proiectului însoţit de contul de profit și pierdere - formularul 20, inclusiv formularele 30 şi 40, înregistrat la Administraţia Financiară, prin care dovedeşte că nu a inregistrat venituri din exploatare

c) În cazul solicitanţilor care nu au desfăşurat activitate anterioară depunerii proiectului şi au depus la Administraţia Financiară Declaraţia de inactivitate (conform legii) în anul anterior depunerii proiectului, atunci la dosarul cererii de finanţare solicitantul va depune DECLARAŢIA DE INACTIVITATE înregistrată la Administraţia Financiară.

Pentru persoane fizice autorizate, intreprinderi individuale si intreprinderi familiale: Declarație speciala privind veniturile realizate in anul precedent depunerii proiectului inregistrata la Administraţia Financiară(formularul 200 insotit de Anexele la Formular), în care rezultatul brut obţinut anual să nu fie negativ;

**3. a) Documente solicitate pentru imobilul (clădirile şi/ sau terenurile)** pe care sunt/ vor fi realizate investiţiile:

**a 1) Actul de proprietate asupra clădirii, contract de concesiune sau alt document încheiat la notar**, care să certifice dreptul de folosinţă asupra clădirii pe o perioadă de cel puțin 10 ani începând cu anul depunerii cererii de finanţare, care să confere titularului inclusiv dreptul de execuție a lucrărilor de construcții, după caz în acord cu precizările din Studiul de Fezabilitate, în conformitate cu prevederile Legii 50/1991 republicată, cu modificările și completările ulterioare, având în vedere tipul de investiţie propusă prin proiect;

**a 2) Documentul care atestă dreptul de proprietate asupra terenului, contract de concesiune sau alt document încheiat la notar**, care să certifice dreptul de folosinţă al terenului, pe o perioadă de cel puțin 10 ani începând cu anul depunerii cererii de finanțare, care să confere titularului inclusiv dreptul de execuție a lucrărilor de construcții, după caz, în acord cu precizările din Studiul de Fezabilitate, în conformitate cu prevederile Legii 50/1991, republicată, cu modificările și completările ulterioare, având în vedere tipul de investiţie propusă prin proiect.

Contractul de concesiune va fi însoţit de ADRESA EMISĂ DE CONCEDENT şi trebuie să conţină:

- situaţia privind respectarea clauzelor contractuale și dacă este cazul respectarea graficului de realizare a investiţiilor prevăzute în contract şi alte clauze;

- suprafaţa concesionată la zi (dacă pentru suprafaţa concesionată există solicitări privind retrocedarea sau diminuarea, și dacă da, să se menţioneze care este suprafaţa supusă acestui proces) pentru terenul pe care este amplasată clădirea.

Atenţie! Pentru construcțiile definitive solicitantul trebuie să prezinte documente care să certifice dreptul real principal (drept de proprietate, uz, uzufruct, superficie, servitute (dobândit prin: contract de vânzare-cumpărare, de schimb, de donație, certificat de moștenitor, act administrativ de restituire, hotarare judecătorească)/drept de creanță dobândit prin contract de cesiune, contract de concesiune, definite conform Legii nr. 50/ 1991, cu modificările și completările ulterioare , pentru terenul pe care urmează a se realiza investiția.

Pentru construcțiile cu caracter provizoriu, definite conform Legii nr. 50/1991, cu modificările și completările ulterioare, solicitantul poate prezenta şi un contract de comodat/ locaţiune (închiriere) asupra terenului şi acordul expres al proprietarului de drept.

**a3) EXTRAS DE CARTE FUNCIARĂ SAU DOCUMENT CARE SĂ CERTIFICE CĂ NU AU FOST FINALIZATE LUCRĂRILE DE CADASTRU,** pentru Cererile de Finanţare care vizează investiţii în lucrări privind construcţiile noi sau modernizări ale acestora. Atenţie! În situatia în care imobilul pe care se execută investiţia nu este liber de sarcini (gajat pentru un credit), se va depune acordul creditorului privind executia investitiei şi graficul de rambursare a creditului.

**4. CERTIFICAT DE URBANISM** pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele menționate ca necesare fazei urmatoare de autorizare.

9. Pentru unitățile care se modernizează:

**9.1 AUTORIZAŢIE SANITARĂ/ NOTIFICARE de constatare a conformităţii cu legislaţia sanitară** emise cu cel mult un an înaintea depunerii Cererii de Finanţare, pentru unitățile care se modernizează şi se autorizează/avizează conform legislației în vigoare.

**10. a) STATUT pentru Societatea cooperativă** înfiinţată în baza Legii nr. 1/ 2005 cu modificările și completările ulterioare și Cooperativa agricolă înfiinţată în baza Legii nr. 566/ 2004 cu modificările și completările ulterioare,

**b) - DOCUMENT EMIS DE CĂTRE ORGANIZATIA INTERPROFESIONALĂ PENTRU PRODUSELE AGROALIMENTARE (OIPA),** din care să reiasă că solicitantul si, daca este cazul, terțele persoane cu care acesta incheie precontracte, are/au calitatea de membru al acesteia, document avizat de consiliul director.

Se va lua în considerare atât documentul avizat de către Preşedintele Consiliului Director cât și de o altă persoană împuternicită de Consiliul Director conform prevederilor statutului. În acest caz, pe lângă documentul emis de OIPA din care sa reiasă ca solicitantul este membru al acesteia, solicitantul trebuie sa prezinte şi Hotărârea Consiliului Director de împuternicire a Preşedintelui Consiliului Director sau a unei alte persoane din cadrul Consiliului Director, conform prevederilor statutului, în vederea semnării acestor documente şi PRECONTRACTELE CU MEMBRII OIPA în vederea colectării/comercializării .

**11.1 CERTIFICAT DE CONFORMITATE A PRODUSELOR AGROALIMENTARE ECOLOGICE** (produse finite) emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările și modificările ulterioare (pentru modernizări în vederea obținerii unui produs existent)

**11.2** (pentru investitii în vederea obținerii unui produs nou):

**a) FISA DE INREGISTRARE CA PROCESATOR SI PRODUCATOR IN AGRICULTURA ECOLOGICA**

**b) CONTRACTUL PROCESATORULUI CU UN ORGANISM CERTIFICAT DE INSPECTIE SI CERTIFICARE**

Pentru investiţiile noi sau modernizari ale activitatii existente cu producerea de produse noi ecologice, solicitanţii trebuie să demonstreze prin Studiul de Fezabilitate că materia primă colectată pentru obținerea produsului vizat este ecologică şi că, în urma procesarii se vor obține produse ecologice atestate conform legislaţiei în vigoare. Acest lucru se va verifica la Cererile de plată şi în perioada de monitorizare.

**12. DOCUMENT** care să demonstreze calitatea de membru al grupului aplicant pentru produsul alimentar care participă la sisteme din domeniul calității produselor agricole și alimentare recunoscute sau în curs de recunoaștere la nivel european.

**13. ATESTATUL DE PRODUS TRADIȚIONAL** emis de MADR, în conformitate cu Ordinul 724/ 2013 privind atestarea produselor tradiţionale (pentru modernizări în vederea obținerii unui produs existent la depunere, pentru investiții în vederea obținerii unui produs nou la ultima plată).

**14. ATESTAT PRODUS ALIMENTAR OBŢINUT CONFORM UNEI REŢETE CONSACRATE ROMÂNEŞTI** emis de MADR, în conformitate cu Ordinul 394/2014 privind atestarea produselor alimentare obținute conform rețetelor consacrate românești, (pentru modernizări în vederea obținerii unui produs existent la depunere, pentru investiții în vederea obținerii unui produs nou la ultima plată).

**15. COPIE CERERE** depunere documentație în vederea dobândirii dreptului de utilizare a menţiunii de calitate facultative "produs montan"-pentru produsele în curs de recunoaștere

**16. DECLARAŢIA CU PRIVIRE LA NEÎNCADRAREA ÎN CATEGORIA FIRME ÎN DIFICULTATE**

**17. PRECONTRACTE/CONTRACTE** încheiate direct cu comercianții cu amănuntul, deținătorii de unități turistice, restaurante, unităti de procesare ulterioară înregistrate/autorizate, ferme zootehnice, etc.

**18. ALTE DOCUMENTE JUSTIFICATIVE** (SE VOR SPECIFICA DUPĂ CAZ- ex. precontract cu exploatațiile zootehnice în cazul proiectelor care vizează FNC, contracte/precontracte cu producătorii de materia primă agricolă, etc.)

**19. Codul RO – APIA**

**21. Copia actului de identitate pentru reprezentantul legal de proiect (asociat unic/asociat majoritar/administrator/ PFA, titular II, membru IF).**

**22. Alte documente**

Declarația de raportare plăți către GAL

**Cerințe de conformitate** pe care trebuie sa le îndeplinească solicitantul:

Verificarea conformității Cererii de Finanțare şi a anexelor acesteia se realizează pe baza formularului „Fișă de verificare a conformității proiectului pentru Măsura M1/2A”. Detaliile referitoare la realizarea conformității proiectului, inclusiv metodologia de verificare a conformității, sunt disponibile în Anexa 15/16 – Fișa de verificare a conformității și metodologia de verificare a conformității. <http://galatbn.ro/index.php?id=masura-111>

**Cerințe de eligibilitate** pe care trebuie sa le îndeplinească solicitantul:

* Solicitantul să se încadreze în categoria beneficiarilor eligibili;
* Solicitantul să aibă sediul/filială/sucursală/punct de lucru în teritoriul GAL;
* Investiţia trebuie să se realizeze în cadrul unei ferme cu o dimensiune economică de minim 4.000 SO (valoarea producţiei standard);
* Proiectul contribuie la atingerea obiectivelor prevăzute în SDL GAL Asociația Transilvană Brașov Nord;
* Nu este permisă dubla finanţare a aceleaşi activităţi/investiţii din alte fonduri comunitare sau naţionale;
* Beneficiarul trebuie să prezinte toate avizele şi autorizaţiile necesare investiţiei;
* Proiectul trebuie să demonstreze oportunitatea şi necesitatea socio-economică a investiţiei;
* Obiectivul trebuie să se încadreze în cel puțin unul dintre tipurile de activităţi sprijinite prin măsură;
* Toate cheltuielile aferente implementării proiectelor trebuie să fie efectuate pe teritoriul GAL ATBN;
* Investiția va fi precedată de o evaluare a impactului preconizat asupra mediului dacă aceasta poate avea efecte negative asupra mediului, în conformitate cu legislația în vigoare menționată în cap. 8.1;
* Investițiile necesare adaptării la noi cerinţe impuse fermierilor de legislaţia europeană se vor realiza în termen de 12 luni de la data la care aceste cerinţe au devenit obligatorii pentru exploataţia agricolă (conform art. 17, alin.6 din R(UE) nr. 1305/2013);
* Investițiile necesare adaptării la standardele UE, aplicabile producției agricole realizate de tinerii fermieri care se instalează pentru prima dată într-o exploatație agricolă se vor realiza în termen de maxim 24 de luni de la data instalării (conform art 17, alin. 5 din R(UE) nr. 1305/2013);
* Sprijinul va fi limitat la investiții în procesarea produselor agricole incluse în lista cuprinsă în Anexa I la Tratatul de Instituire a Comunităţii Europene în scopul obținerii de produse Anexa I și non-Anexa I;
* În cazul procesării la nivel de fermă, materia primă procesată va fi produs agricol (conform Anexei I la Tratat) şi produsul rezultat va fi doar produs Anexa I la Tratat;

Verificarea eligibilității tehnice şi financiare a Cererii de Finanţare şi a anexelor acesteia se realizează pe baza formularului „Fişă de verificare a eligibilității proiectului pentru Măsura 1/2A”. Detaliile referitoare la verificarea eligibilității proiectului, inclusiv metodologia de verificare a eligibilității, sunt disponibile în Anexa 16/17 – Fișa de verificare a eligibilității proiectului. <http://galatbn.ro/index.php?id=masura-111>

**Procedura de selecție aplicată de Comitetul de Selecție al GAL**

Selecţia proiectelor în cadrul GAL Asociația Transilvană Brașov Nord va fi realizată de către Comitetul de Selecţie, iar analiza și soluționarea contestațiilor va fi realizată de către Comisa de Soluționare a Contestațiilor.

Punctajul fiecărui proiect se va calcula în baza informațiilor furnizate de solicitant în cererea de finanțare, documentelor atașate acesteia și a anexelor la prezentul ghid. Proiectele eligibile se vor puncta în funcţie de sistemul de punctaj stabilit conform fișei de selecție.

Componența Comitetului de Selecție a Proiectelor și Comisiei de Soluționare a Contestațiilor este prezentată în procedura de evaluare și selecție, anexă la ghidul solicitantului.

Mai multe informații legate de selecția proiectelor sunt disponibile în Procedura de evaluare și selecție a proiectelor, disponibilă pe site-ul www.galatbn.ro (link <http://galatbn.ro/index.php?id=92>) și prezentată în Anexa 14/15.

**Criteriile de selecție, punctajul aferent și documentele necesare pentru punctarea criteriilor de selecție**

| **Nr. Crt** | **Descriere criteriu de selecție** | **Punctaj acordat** |
| --- | --- | --- |
| **CS1 Principiul prioritizării proiectelor colective (depuse de forme asociative)** | **20 p** |
| Proiecte de investiții care au ca solicitanți cooperative, grupuri de producători sau asociații*Punctajul se va acorda independent de numărul de membri**Documente: Cererea de finanțare, Studiu de fezabilitate – DOC 1, Documente constitutive solicitant – DOC 10.* | 20 p |
| **CS2 Principiul lanțurilor alimentare integrate**  | **15 p** |
| **2.1** Proiecte care combină investiții în producția agricolă primară cu procesarea și/sau comercializarea producției (aplicabil pentru modernizare exploatații) | 15 p |
| *Vor primi punctaj proiectele care combină cel puțin 2 operațiuni care creează un lanț alimentar integrat:** Producție agricolă primară – procesare – comercializare
* Producție agricolă primară – procesare

*Documente: Studiul de fezabilitate- DOC. 1; DOC 14.1; DOC 14.2; DOC 15.* |
| **2.2** Proiecte de investiții care vizează crearea lanțului alimentar integrat respectiv, colectare, procesare, depozitare și comercializare (aplicabil pentru procesare)*Vor primi punctaj atât proiectele care propun investiții noi în toate componentele lanțului alimentar, cât și cele care își propun investiții în componente ce completează integral lanțul alimentar.**Documente: Studiul de fezabilitate - DOC 3 a)1, DOC 3a)2, DOC 4, DOC 9.1, DOC 17* | 15 p |
| **CS3 Principiul creării de locuri de muncă** | **15 p** |
| Proiecte care creează minim 1 loc de muncă (cu normă întreagă), indiferent de valoarea sprijinului nerambursabil solicitat.*Documente: Studiul de fezabilitate* | 15 p |
| **CS4 Principiul menținerii raselor/soiurilor autohtone** | **15 p** |
| 4.1 Proiecte care propun menținerea soiurilor autohtone. *Se va primi punctaj dacă solicitantul își propune prin proiect (în cazul în care desfășoară pentru prima data o activitate agricolă sau dacă nu cultivă soiuri autohtone la data depunerii cererii) sau demonstrează că obține/ deţine/ dezvoltă la nivelul exploataţiei agricole şi prevede în cadrul documentației tehnico-economice că va păstra şi dezvolta nucleul de soiuri autohtone pe toată durata de implementare și monitorizare a proiectului.* *Acordarea punctajului se va face indiferent de ponderea suprafetelor destinate obținerii/cultivării soiurilor autohtone.**Soiurile autohtone se regăsesc în Catalogul oficial al soiurilor de plante de cultură din România/Institutul de Stat pentru Testarea și Înregistrarea Soiurilor (ISTIS) – aprobat anual.**Documente: Studiul de fezabilitate, DOC 12.1, DOC 12.2, Catalogul oficial, cererea de finanțare* | 15 p |
| 4.2 Proiecte care propun menținerea raselor autohtone.*Se va primi punctaj dacă solicitantul își propune prin proiect sau demonstrează că obține/ deţine/ dezvoltă la nivelul exploataţiei agricole şi prevede în cadrul documentației tehnico-economice că va păstra şi dezvolta nucleul de rase autohtone pe toată durata de implementare și monitorizare a proiectului.**Acordarea punctajului se va face indiferent de ponderea animalelor (pentru care se vor prezenta certificate) din efectivul total de animale.* *Lista raselor autohtone se regăsește în Anexa 6 la ghid.**Documente: Studiul de fezabilitate, Anexa 6, DOC. 3, DOC 13, documente pentru efectivul de animale, certificatul de origine pentru animale, cererea de finanțare*  | 15 p |
| **CS5 Principiul produselor cu înaltă valoare adăugată -** proiectele depuse de solicitanți care au inițiat demersurile sau au obținut o certificare de produs tradițional/produse alimentare obținute conform unei rețete consacrate românești/agricultură ecologică | **15 p.** |
| CS5.1 Proiecte depuse de solicitanți care au obținut o certificare de produs tradițional/produse alimentare obținute conform unei rețete consacrate românești/agricultură ecologică*Solicitantul deține cel puțin un produs ecologic certificat conform prevederilor OUG 34/2000, un produs tradițional conform Ordinului 724/2013, produs alimentar obținut conform unei rețete consacrate românești conform Ordinului 394/2014.**Documente: Studiul de fezabilitate, certificat de conformitate a produselor agroalimentare ecologice, atestatul de produs tradițional, atestat produs alimentar obţinut conform unei rețete consacrate românești; - DOC 16.1,16.2, DOC 20 – pentru componenta de modernizare; Pentru componenta de procesare - DOC 11.1, DOC 11.2, DOC 12, DOC 13, DOC 14, DOC 15.* | 15 p. |
| CS5.2 Proiecte depuse de solicitanți care au inițiat demersurile pentru obținerea unei certificări de produs tradițional/produse alimentare obținute conform unei rețete consacrate românești/agricultură ecologică;*Solicitantul a inițiat demersurile pentru a obține cel puțin un produs ecologic certificat conform prevederilor OUG 34/2000, un produs tradițional conform Ordinului 724/2013, produs alimentar obținut conform unei rețete consacrate românești conform Ordinului 394/2014.**Documente: Studiul de fezabilitate, Declarația F, documente din care să rezulte inițierea demersurilor de certificare* | 10 p. |
| CS6 Principiul potențialului agricol al zonei, care vizează zonele cu potențial determinate în baza studiilor de specialitate | **Max. 20 p** |
| 6.1 a. Proiectul este implementat într-o zonă cu potențial agricol ridicat (conform notei de bonitare ICPA) – aplicabil pentru componenta de modernizare exploatații;*Documente: Studiul de Fezabilitate, Anexa 5, Doc. 17 – pentru modernizare* | 20 p. |
| 6.1 b. Proiectul este implementat într-o zonă cu potențial agricol mediu (conform notei de bonitare ICPA) – aplicabil pentru componenta demodernizare exploatații;*Documente: Studiul de Fezabilitate, Anexa 5, Doc. 17- pentru modernizare* | 15 p. |
| 6.2 a. Potențial ridicat de absorbție a materiei prime - aplicabil pentru componenta de procesare*Proiecte amplasate în zone în care capacitatea de prelucrare/depozitare/abatorizare este mai mică decât 50% din producția de materie primă/produs agricol**Documente: Studiul de Fezabilitate, DOC 3.a) 1, DOC 3 a) 2, DOC 4, Anexa 5* | 20 p. |
| 6.2 b Potențial mediu de absorbție a materiei prime - aplicabil pentru componenta de procesare*Proiecte amplasate în zone în care capacitatea de prelucrare/depozitare/abatorizare este între 50% - 90% din producția de materie primă/produs agricol**Documente: Studiul de Fezabilitate, DOC 3.a) 1, DOC 3 a) 2, DOC 4, Anexa 5* | 15 p. |
| **TOTAL** | **100 p.** |

Punctajul minim pentru selectarea proiectului este de **10 puncte.**

Atenție! Pentru o parte din criteriile de selecție punctajul nu se va acorda cumulativ, respectiv:

* CS 2.1 sau CS 2.2
* CS 4.1 sau CS 4.2
* CS 6.1 sau CS 6.2

**CRITERII PENTRU DEPARTAJAREA PROIECTELOR CU PUNCTAJ EGAL:**

In cazul in care vor exista mai multe proiecte cu acelasi punctaj, vor fi aplicate urmatoarele criterii pentru departajare:

1. Proiectele prin care se creează locuri de muncă;
2. Proiectele care propun menținerea raselor/soiurilor autohtone;
3. Proiectele prin care se promovează lanțurile integrate
4. Proiectele care propun produse cu înaltă valoare adăugată.

**ATENȚIE!** În situația în care beneficiarul nu prezintă **toate autorizațiile** solicitate înainte de tranşa finală de plată, **proiectul devine neeligibil**.

**Data și modul de anunțare a rezultatelor procesului de selecție**

Rezultatele procesului de selecție vor fi comunicate publicului larg în termen de cel mult **60 de zile lucrătoare** de la data închiderii sesiunii de finanțare.

Raportul de selecție va fi postat pe site-ul [www.galatbn.ro](http://www.galatbn.ro) şi afișat la sediul GAL ATBN. GAL ATBN va înștiința solicitanții asupra rezultatului procesului de selecție prin Notificare transmisă prin fax/email sau poștă cu confirmare de primire.

Procedura de anunțare a rezultatelor este descrisă detaliat în documentul “Procedura de evaluare și selecție”.

**Date de contact:**

Magdalena Dinu – Evaluator proiecte, telefon: 0784/298863, e-mail: magda.dinu@galatbn.ro;

Daniel Postu – Animator, telefon: 0784298865, e-mail: daniel.postu@galatbn.ro;

Cristina Mircea – Manager GAL, telefon: 0784/298864, e-mail: cristina.mircea@galatbn.ro;

Mădălina Cristea-Ioan - Evaluator proiecte, telefon: 0784298868, e-mail: madalina.cristea-ioan@galatbn.ro.

Solicitantul are obligația de a raporta către GAL ATBN plățile care vor fi făcute de către AFIR, în termen de maxim 5 zile lucrătoare de la efectuarea plății. În acest sens, va completa declarația – anexa 19/20, care va fi anexată dosarului cererii de finanțare.